Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 216/17)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»CERASUOLO DI VITTORIA«

Referencenummer: PDO-IT-A0773-AM02

Meddelelsesdato: 5. marts 2020

BESKRIVELSE AF OG BEGRUNDELSE FOR DEN GODKENDTE ÆNDRING

1. Beskrivelse af vinen/vinene

Beskrivelse: Det totale minimumsalkoholindhold udtrykt i volumen nedsættes fra 13 % til 12,5 % for både »Cerasuolo di Vittoria« og »Cerasuolo di Vittoria«Classico.

Begrundelse: Baseret på kvaliteten af de druer, der anvendes til fremstilling af »Cerasuolo di Vittoria« DOCG-vine og »Cerasuolo di Vittoria«Classico DOCG-vine, og på data for de seneste fem høstår giver druer, som er høstet i alle de fire områder, der repræsenterer denne vindyrkningsjords varierede topografi, konsekvent et naturligt minimumsalkoholindhold på over 12,5 % vol. i gennemsnit. Vi ønsker derfor at tilbyde forbrugerne en vin, hvis alkoholindhold opnås alene i kraft af sukkerindholdet i de anvendte druer uden brug af berigelse i forbindelse med fremstilling af most og/eller vin. Ved at tilpasse vinens naturlige minimumsalkoholindhold efter forbrugernes foretrukne alkoholindhold forsøger vi at bringe fremstillingen af »Cerasuolo di Vittoria« i retning af en vin, som gennem sin naturlighed udtrykker den kvalitet og dedikation, der findes i de forskellige områder inden for denne vindyrkningsjord og i de to druesorter Nero d'avola og Frappato. Dette afspejler også tendenserne i markedet, idet der er stigende fokus på bæredygtighed og naturlige værdier, som afspejler tilknytningen til miljøet i kvalitativ forstand.

Denne ændring vedrører afsnit 1.3 i enhedsdokumentet (beskrivelse af vinen/vinene) og punkt 6 i produktspecifikationen.

2. Særlige ønologiske fremgangsmåder

Beskrivelse:

Berigelse er ikke tilladt ved fremstilling af vinen.

Begrundelse:

Dette forbud afspejler den høje kvalitet, som kendetegner produktionen af de druer, der anvendes til fremstilling af »Cerasuolo di Vittoria« DOCG-vine og »Cerasuolo di Vittoria«Classico DOCG-vine, som den vigtigste naturlige faktor i produktionen af disse vine. En analyse af data fra de seneste høstår viser, at druerne konsekvent har et naturligt minimumsalkoholindhold på over 12,5 % vol. i gennemsnit, så det anses ikke for nødvendigt at anvende berigelse ved fremstilling af most og/eller vin.

Denne ændring vedrører afsnit 1.5 i enhedsdokumentet og artikel 5 i produktspecifikationen.

ENHEDSDOKUMENT

1. Produktets betegnelse

Cerasuolo di Vittoria

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

»Cerasuolo di Vittoria« og »Cerasuolo di Vittoria«Classico

Farve: fra kirsebærrød til lilla i retning af granatrød.

Duft: blomsteragtig til frugtagtig. Aroma af kirsebær, som også kan have nuancer af blomme, chokolade, læder og tobak i modnet vin.

Smag: tør, fyldig, blød og harmonisk.

Totalt minimumsalkoholindhold udtrykt i volumen: 12,5 %.

Minimumsindhold af sukkerfrit ekstrakt: 27 g/l

Generelle analytiske kendetegn Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum 5 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter) Totalt indhold af svovldioxid, maksimum (i milligram pr. liter)

5. Vinfremstillingsmetoder

a. Særlige ønologiske fremgangsmåder

Forbud mod berigelse

Restriktion vedrørende vinfremstillingen

Forbuddet mod berigelse ved fremstilling af vinen afspejler den høje kvalitet, som kendetegner produktionen af de druer, der anvendes til fremstilling af »Cerasuolo di Vittoria« DOCG-vine og »Cerasuolo di Vittoria«Classico DOCG-vine, som den vigtigste naturlige faktor i produktionen af disse vine. Druerne har allerede et højt minimumsalkoholindhold udtrykt i volumen (12,5 %), hvilket sikrer, at de producerede vine har et tilstrækkeligt alkoholindhold uden behov for tilsat sukker.

b. Maksimale udbytter

»Cerasuolo di Vittoria« og »Cerasuolo di Vittoria«Classico

8 000n kg druer pr. hektar

6. Afgrænset geografisk område

Produktionsområdet befinder sig i regionen Sicilien. Det omfatter kommunerne Vittoria, Comiso, Acate, Chiaramonte Gulfi og Santa Croce Camerina (provinsen Ragusa) og dele af kommunerne Ragusa (provinsen Ragusa), Niscemi, Gela, Riesi, Butera og Mazzarino (provinsen Caltanissetta) samt Caltagirone, Licodia Eubea og Mazzarrone (provinsen Catania).

7. Primære druesorter

Calabrese N. — Nero d'Avola N.

Frappato N. — Frappato d'Italia

8. Tilknytning til det geografiske område

»Cerasuolo di Vittoria« DOCG

De menneskelige faktorer, der knytter sig til produktionsområdet, er afgørende og har via en lang tradition bidraget til frembringelsen af »Cerasuolo di Vittoria« DOCG-vinene Vinene har meget tydelige og karakteristiske kendetegn — både analytiske og organoleptiske — som klart adskiller dem fra andre og gør det muligt at spore dem tilbage til deres geografiske miljø.

9. Yderligere væsentlige betingelser (emballering, mærkning, andre krav)

INGEN

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/15124

(1) EUT L 9 af 11.1.2019, s. 2.